|  |
| --- |
| UAB „MESTILLA“ INFORMACIJA VISUOMENEI |

1. **Pavojingojo objekto pavadinimas ir adresas**

UAB „Mestilla“. **Adresas:** Kretainio g. 5, LT-94103, Klaipėdos m.

1. **Pavojingam objektui taikomi reikalavimai**

Vadovaujantis LR Vyriausybės 2015 m. gegužės 27 d. nutarimu Nr. 517 „Dėl pramoninių avarijų prevencijos, likvidavimo ir tyrimo nuostatų ir pavojingųjų medžiagų ir mišinių sąrašo, jų kvalifikacinių kiekių nustatymo ir cheminių medžiagų bei mišinių priskyrimo pavojingosioms medžiagoms kriterijų aprašo patvirtinimo“, Įmonei taikomi Pramoninių avarijų prevencijos, likvidavimo ir tyrimo nuostatų (toliau – Nuostatai) reikalavimai. Vadovaujantis Nuostatų 8 punktu, Priešgaisrinės apsaugos ir gelbėjimo departamentui prie Vidaus reikalų ministerijos pateiktas pranešimas apie pavojingąjį objektą.

1. **Pavojingame objekte vykdoma veikla**

 Metilo esterio (biodegalų iš atsinaujinančios augalinės žaliavos) gamyba.

 Metilo esterio gamybos technologinį procesą galima suskirstyti į dvi dalis: rapsų aliejaus gamyba iš rapsų sėklų bei išspausto aliejaus apdirbimas ir metilo esterio gamyba. Metilo esteris – biologinės kilmės alternatyvūs dyzeliniai degalai, skirti automobiliams, buitiniam, komerciniam ar pramoniniam naudojimui, susidedantys iš komponentų, išskiriamų iš atsinaujinančios augalinės žaliavos.

1. **Pavojingajame objekte esamų pavojingųjų medžiagų, galinčių sukelti avariją, įprastiniai pavadinimai, pagrindinės pavojingosios savybės**

Didžiausią pavojų kelianti medžiaga – metanolis (metilo alkoholis) –bespalvis skystis, būdingo spirito kvapo, ūmaus toksiškumo, toksiškas įkvėpus ir patekęs ant odos, garai dirgina kvėpavimo takus, akių gleivinę, sukelia galvos skausmą, skausmus pilvo srityje, pykinimą, dvejinasi akyse, pažeidžiami regėjimo nervai, prarijus nedidelį **5-10 ml** kiekį apankama, nuo **30 ml** metanolio kiekio ištinka mirtis.

1. **Suinteresuotos visuomenės informavimas ir veiksmai įvyus avarijai**

Įvykus avarijai, kurios metu į aplinką pateko pavojinga cheminė medžiaga arba gresia cheminės taršos pavojus, Įmonės galimo poveikio zonoje esantys juridiniai asmenys informuojami sirena ir telefonu pagal patvirtintą pranešimo apie avariją schemą. Išplitus avarijos padariniams už Įmonės maksimalaus poveikio zonos ribų gelbėjimo darbus koordinuos Klaipėdos miesto savivaldybė, pasitelkdama specialiąsias tarnybas.

**Kaip elgtis įvykus avarijai?**

Įvykus avarijai vykdyti gelbėjimo tarnybų nurodymus.

Bendrinės rekomendacijos:

* išgirdę civilinės saugos sirenų kauksmą, gyventojai privalo likti patalpose ir užsidaryti (geriau užsandarinti) lauko duris, langus, balkonus, orlaides bei ventiliacijos angas ir laukti tolimesnės informacijos ir specialiųjų tarnybų atvykimo.
* saugoti kvėpavimo organus: užsidėti ant burnos ir nosies marlėsvatos raištį ar sušlapintą su vandeniu rankšluostį.
* patekus pavojingoms cheminėms medžiagoms ant odos, į akis ar įkvėpus ir pajutus graužimą, perštėjimą ar pan., odą plauti dideliu kiekiu šilto vandens (reikalui esant naudokite muilą), o patekus į akis – plauti vandeniu, laikyti akis atmerktas.
* Visais atvejais nedelsiant kreiptis į gydytoją.
* gavus nurodymus (pasiūlymą), laikinai išvykti iš namų, išjungti visus energijos šaltinius. Išeinant iš užterštos zonos, eiti statmenai vėjo krypčiai (kad vėjas pūstų į šoną), tik atviromis vietovėmis, vengti daubų, uždarų kiemų, siaurų gatvelių, tankiai krūmais apsodintų vietų. Vengti bėgimo, eiti normaliu žingsniu.
1. **Pavojingojo objekto paskutinio planinio patikrinimo data arba nuoroda, kur tokią informaciją galima rasti elektroniniu formatu. Kur reikėtų kreiptis dėl išsamesnės informacijos apie patikrinimą ir patikrinimų grafiko**

UAB „MESTILLA“, kaip žemesniojo lygio pavojingojo objekto tikrinimą, ne rečiau kaip kas 3 metai, pagal patvirtintą patikrinimų grafiką, atlieka kompetentinga institucija ir valstybės priežiūros ir kontrolės institucijos. Patvirtinti tikrinimų grafikai ir jų pakeitimai skelbiami Priešgaisrinės apsaugos ir gelbėjimo departamento interneto svetain ėje [www.vpgt.lt](http://www.vpgt.lt).

Įmonės paskutinio planinio patikrinimo data ir kita smulkesnė informacija teikiama paskambinus telefonu (8 46) 416 230.